માનવમિત્ર, અમદાવાદ : રાજ્યમાં ૧ એપ્રિલથી પેસેન્જર વાહનોમાં જીપીએસ ડીવાઈસ તેમજ પેનિક બટન ફરજીયાત લગાવવાનો આદેશ આપી દેવામાં આવ્યો છે. મુસાફરોની સુરક્ષાને ધ્યાને લઈને તમામ પ્રકારનાં મુસાફરી વાહનોમાં જીપીએસ ડીવાઈસ લગાવવામાં આવશે. જેમાં સ્ટેટ ટ્રાન્સપોર્ટની બસો, ખાનગી લક્ઝરી બસ, રીક્ષા તેમજ કેબમાં પણ આ ડિવાઈસ લગાવવામાં આવશે. આ ઉપરાંત દરેક વાહનમાં પેનિક બટન સિસ્ટમ પણ લગાવવી જરૂરી બનશે જેના કારણે મુશ્કેલીનાં સમયમાં તાત્કાલિક મદદ મળી શકે.